Pavol Forisch (slovensky)

This article is written in Slovakian.

Some dare call it
Conspiracy

What THEY don't want
you to know!

* Project for the New American Century
* Loose Change
* Mind control
* Know Your Enemy
* GoodGopher
* 2016 Orlando nightclub shooting
* Black genocide
* Holocaust denial
* Gamergate (български)

Sheeple wakers

* Alan Caruba
* Chuck Baldwin
* Ernst Zündel
* Beppe Grillo
* Roy Moore
* Theodore Beale
* Hal Turner
* Sean Hannity
* Nathan Larson

v \- t \- e

Pavol Forisch bol Bývalý príslušník SIS, ktorý v súčasnosti vystupuje v konšpiračných médiách, šíri bludy a dezinformácie.

Bývalému poslancovi SaS Jozefovi Rajtárovi donášal informácie na Bašternáka a Kočnera. V októbri 2019 ho zadržali spolu s Jánom Ferancom a Stanislavom Žiaranom za nedovolené ozbrojovanie.[1]

## Contents

* 1 Diskreditačná kampaň proti Lucii Ďuriš Nicholsonovej
* 2 Hoax o Václavovi Mikovi
* 3 Vražda Ernesta Valka a Jána Kuciaka
* 4 Za Slušné Slovensko
* 5 Referencie

## Diskreditačná kampaň proti Lucii Ďuriš Nicholsonovej[edit]

V novembri 2018 zverejnil sfalšovaný report ottawskej polície, podľa ktorého Luciu Ďuriš Nicholsonovú zadržali v Kanade v roku 2003 za prostitúciu. Samotná kanadská polícia oficiálne potvrdila, že ide o sfalšovaný dokument. Medzitým už však tieto výmysly prebrali a rozšírili nezaradený poslanec Peter Marček a viaceré konšpiračné weby.[2][3][4]

Napríklad stránka Matovičov cirkus sa Nicholsonovej aj ospravedlnila,[1] lenže zatiaľčo pôvodný hoax sa virálne šíril (vyše 2100 zdieľaní), takže ho videlo veľa ľudí, ospravedlnenie má slabých 40 zdieľaní a teda k väčšine ľudí, ktorí tomuto podvodu uverili, sa už oprava asi nedostala. [2]

Nicholsonová na Forischa podala trestné oznámenie.

## Hoax o Václavovi Mikovi[edit]

Deň pred voľbami za bratislavského primátora, v čase volebného moratória zase zverejnil sfalšovaný dokument, podľa ktorého mal Václav Mika v Rakúsku zneužívať deti. [2][5]

## Vražda Ernesta Valka a Jána Kuciaka[edit]

V novembri 2019 na otázku, či je Kočner konečný objednávateľ vraždy Jána Kuciaka, Forisch z vraždy obvinil Haščáka.[3] Potom zrejme zmenil názor, pretože 13. februára 2020 začal šíriť verziu, že vrah Ernesta Valka a vrah Jána Kuciaka je tá istá osoba (bez dôkazu) a preto to mohol byť iba Tom Nicholson a Daniel Lipšic.[4] V oboch prípadoch polícia našla vrahov, ktorí sa priznali: V prípade Ernesta Valka sa Jaroslav Klinka priznal k lúpeži, za strelca označil Jozefa R., polícii povedal, kde je vražedná zbraň a expertíza určila nájdenú zbraň ako vražednú.[6][7][8] V prípade vraždy Jána Kuciaka a Martiny Kušnírovej sa Miroslav Marček priznal k vražde a opísal, ako to urobil (rovnako sa priznal k vražde podnikateľa Petra Molnára) a bol odsúdený na 23 rokov. Tomáš Szabó bol odsúdený na 25 rokov ako spolupáchateľ (vinu popieral). Zoltán Andruskó, ktorý sprostredkoval objednávku vraždy, taktiež priznal vinu a ihneď po zatknutí spolupracoval s políciou. Bol odsúdený na 15 rokov. Vyšetrovatelia Marčeka a Szabóa odhalili podľa mobilov - vo Veľkej Mači boli iba párkrát pred vraždou (obhliadka miesta činu), počas vraždy a už nikdy potom.[9][10][11][12] Z objednávky vraždy boli obžalovaní Marian Kočner a Alena Zsúzsová, špecializovaný súd ich pre nedostatok dôkazov oslobodil.

## Za Slušné Slovensko[edit]

Pavol Forisch podal trestné oznámenie na iniciatívu Za Slušné Slovensko - vraj za vlastizradu, za pokus o "štátny prevrat". V skutočnosti občianska iniciatíva organizovala apolitické pokojné zhromaždenia a k žiadnemu "prevratu" nedošlo - rekonštruovaná vláda SMER-SD, SNS a MOST-HÍD dovládla až do volieb 2020.

Ďalšie trestné oznámenie podal za údajné "krivé obvinenie" za to, že organizátori ZSS podali trestné oznámenie na Roberta Fica za ohováranie, kvôli jeho tvrdeniam, že protesty mal financovať Soros. V skutočnosti sú aktivity iniciatívy Za Slušné Slovensko platené z transparentného účtu.

## Referencie[edit]

1. ↑ Katarína Filová, NAKA zadržala exsiskárov Feranca, Forischa a Žiarana pre drogy a ozbrojovanie, Pravda, 15.10.2019
2. ↑ 2.0 2.1 Roman Cuprík, Falošný dokument o prostitúcii podľa polície Nicholsonovej neuškodil, SME, 7.6.2019
3. ↑ Nicholsonovú chcú diskreditovať prostitúciou a tajnými službami, TA3, 21.11.2018
4. ↑ Robert Barca, Lucia Ďuriš Nicholsonová sa nezúčastnila protestu za práva ľudí v sexuálnom priemysle, AFP, 20.7.2020
5. ↑ Matúš Német, Anka Žitná Lučaiová, Dokument s hlavičkou Interpolu škandalizuje Václava Miku. Ďalší zasa útočí na Luciu Ďuriš Nicholsonovú. Šíri ich spolupracovník poslanca Rajtára zo SaS, Plus 7 dní, 16.11.2018
6. ↑ V prípade vraždy Ernesta Valka padol osemročný trest. Klinku odsúdili za lúpež, Hospodárske noviny, 31.01.2020
7. ↑ Monika Tódová, Veronika Prušová, Polícia objasnila vraždu Ernesta Valka. Vrahom je údajne lupič, ktorého Valko prekvapil v dome, Denník N, 10.10.2017
8. ↑ Monika Tódová, Valko sa proti lúpežníkom asi bránil, pôvodne ho zavraždiť nechceli, Denník N, 11.10.2017
9. ↑ Vražda Jána Kuciaka: Prečítajte si celý rozsudok súdu, SME, 7.10.2020
10. ↑ Monika Tódová, Záverečná reč prokurátora Turana: Je to prípad cynizmu, podliactva a túžby po moci (plné znenie), Denník N, 23.7.2020
11. ↑ Monika Tódová, Prvý deň: Vrah opisoval, ako strieľal, Kočner a Zsuzsová odmietli vypovedať, Denník N, 13.1.2020
12. ↑ Miroslav Kern, Vrahov Kuciaka vypátrali aj vďaka Googlu, Facebooku a mobilným operátorom, Denník N, 15. januára 2020